Document ID: 32009R0370

KOMMISSIONENS FORORDNING (EF) Nr. 370/2009
af 6. maj 2009
om ændring af forordning (EF) nr. 795/2004 om gennemførelsesbestemmelser til enkeltbetalingsordningen i Rådets forordning (EF) nr. 1782/2003
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (1), særlig artikel 34, stk. 2, andet afsnit, og artikel 142, litra c), d) og g), og
ud fra følgende betragtninger:
(1)
Ved forordning (EF) nr. 73/2009 er der fastsat nye bestemmelser om enkeltbetalingsordningen, som anvendes fra den 1. januar 2009. Gennemførelsesbestemmelserne i Kommissionens forordning (EF) nr. 795/2004 (2) bør derfor tilpasses.
(2)
Definitionerne i artikel 2 i forordning (EF) nr. 795/2004 bør afspejle den udvidede støtteberettigelse for arealer under enkeltbetalingsordningen.
(3)
Bestemmelserne om støtteberettigelse i artikel 3b i forordning (EF) nr. 795/2004 er forældede og bør derfor udgå. Artikel 34, stk. 2, litra a), i forordning (EF) nr. 73/2009 omfatter dog brugen af støtteberettigede hektarer til andre aktiviteter end landbrugsaktiviteter. Der bør opstilles rammekriterier for alle medlemsstater.
(4)
Forordning (EF) nr. 73/2009 har ophævet udtagningsforpligtelsen og afskaffet nogle af lofterne for betalingsrettigheder fra den nationale reserve, hvorfor de pågældende bestemmelser er blevet overflødige.
(5)
Artikel 7 i forordning (EF) nr. 795/2004 bør tydeliggøres, hvad angår henvisningerne til Rådets forordning (EF) nr. 1782/2003 (3) og (EF) nr. 73/2009.
(6)
I forordning (EF) nr. 73/2009 fastsættes der ikke mere særlige bestemmelser for indgivelse af ansøgninger i enkeltbetalingsordningens første anvendelsesår. De relevante bestemmelser i forordning (EF) nr. 795/2004 bør derfor tilpasses.
(7)
Hvis forpagtning efter artikel 20 og 22 eller programmer efter artikel 23 i forordning (EF) nr. 795/2004 udløber efter den dato, der er sidste frist for ansøgninger i enkeltbetalingsordningens første anvendelsesår, bør fristen for ansøgning om fastsættelse af betalingsrettigheder forlænges for at give landbrugere tilstrækkelig tid til at indgive ansøgninger, der afspejler bedriftens faktiske situation.
(8)
Den regionale begrænsning efter artikel 26 i forordning (EF) nr. 795/2004 bør tilpasses til artikel 43, stk. 1, i forordning (EF) nr. 73/2009.
(9)
Selv om bestemmelserne om obligatorisk udtagning er blevet forældede, bør betingelserne for frivillig udtagning opretholdes i 2009 som fastsat i artikel 107 i forordning (EF) nr. 1782/2003.
(10)
Hvis medlemsstaterne beslutter at anvende artikel 72, stk. 4, i forordning (EF) nr. 73/2009, bør fristen for og indholdet af meddelelser om denne anvendelse til Kommissionen fastlægges nærmere.
(11)
Der bør fastsættes bestemmelser for nye medlemsstater, der skifter fra den generelle arealbetalingsordning til enkeltbetalingsordningen. Bestemmelserne bør navnlig omfatte den første tildeling af betalingsrettigheder og særlige rettigheder samt underretning om beslutningen.
(12)
I forordning (EF) nr. 73/2009 er der fastsat bestemmelser om ydelse af direkte støtte efter enkeltbetalingsordningen for vinproducenter navnlig ved overførsel fra vinstøtteprogrammer til enkeltbetalingsordningen. De relevante gennemførelsesbestemmelser for tildeling af rettigheder bør derfor vedtages. Gennemførelsesbestemmelserne bør være i tråd med dem, der allerede er fastsat for frugt og grøntsager ved forordning (EF) nr. 795/2004.
(13)
For de landbrugere, der allerede har fået tildelt, har købt eller har modtaget betalingsrettigheder senest den dag, der er sidste frist for ansøgning om fastsættelse af betalingsrettigheder efter forordning (EF) nr. 795/2004, bør værdien og antallet af deres betalingsrettigheder omberegnes. Betalingsrettigheder på særlige betingelser bør ikke indgå i denne beregning.
(14)
Medlemsstater, der anvender den regionale model, som er fastsat i artikel 59, stk. 1 og 3, eller artikel 71f i forordning (EF) nr. 1782/2003, bør kunne fastsætte antallet af betalingsrettigheder pr. landbruger, der følger af overførslen fra vinstøtteprogrammer i overensstemmelse med del C i bilag IX til forordning (EF) nr. 73/2009.
(15)
Der bør fastsættes bestemmelser om det regionale gennemsnit som led i fastsættelsen af værdien af betalingsrettigheder efter del B i bilag IX (rydning) til forordning (EF) nr. 73/2009.
(16)
I bilag I til forordning (EF) nr. 795/2004 fastsættes datoen, fra hvilken dyrkning af biafgrøder midlertidigt kan tillades i regioner, hvor korn af klimatiske grunde normalt høstes tidligere, jf. artikel 38, stk. 2, i forordning (EF) nr. 73/2009. Efter anmodning fra Spanien bør der fastsættes forskellige datoer for landets regioner for at tage hensyn til de forskellige agronomiske og klimatiske forhold. Bilaget bør også ajourføres for at tage hensyn til støtteberettigelsen for frugt og grøntsager i de medlemsstater, der ikke anvender den udsatte indlemmelse.
(17)
Forordning (EF) nr. 795/2004 bør derfor ændres.
(18)
Ændringerne bør anvendes fra den dato, hvor forordning (EF) nr. 73/2009 finder anvendelse.
(19)
Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger -
UDSTEDT FØLGENDE FORORDNING:
Artikel 1
I forordning (EF) nr. 795/2004 foretages følgende ændringer:
1)
Artikel 2 ændres således:
a)
Litra a) udgår.
b)
Litra c) affattes således:
»c)
»Permanente afgrøder«, kulturer uden for omdriften, bortset fra permanente græsarealer, som dyrkes på arealerne i fem år eller længere og giver udbytte i flere år, herunder planteskoler og lavskov med kort omdriftstid (KN-kode ex 0602 90 41)«
c)
Litra d) udgår.
d)
Litra f) affattes således:
»f)
»Græsarealer«, agerjord til græsproduktion (tilsåede eller naturlige); ved anvendelsen af artikel 49 i Rådets forordning (EF) nr. 73/2009 (4) omfatter græsarealer permanente græsarealer.
2)
Artikel 3b udgår.
3)
I kapitel I tilføjes som artikel 3c:
»Artikel 3c
Fortrinsvis til landbrugsanvendelse
Med henblik på anvendelse af artikel 34, stk. 2, litra a), i forordning (EF) nr. 73/2009 skal et landbrugsareal, hvis det også anvendes til andre aktiviteter end landbrugsaktiviteter, anses for at være anvendt fortrinsvis til landbrugsaktiviteter, hvis landbrugsaktiviteten kan udøves uden i betydelig grad at være hæmmet af ikkelandbrugsaktivitetens intensitet, art, varighed og tidsramme.
Medlemsstaterne opstiller kriterier for gennemførelsen af stk. 1 på deres område.«
4)
Artikel 6 ændres således:
a)
Stk. 3 ændres således:
i)
Andet afsnit affattes således:
»Enhedsværdien af hver betalingsrettighed, som han allerede ejer, kan forhøjes.«
ii)
Tredje afsnit udgår.
b)
Stk. 4 udgår.
5)
Artikel 7 ændres således:
a)
Stk. 1, første og andet afsnit, affattes således:
»1. Gør en medlemsstat brug af muligheden i artikel 42, stk. 5, i forordning (EF) nr. 1782/2003, kan den navnlig i overensstemmelse med denne artikel efter ansøgning tildele betalingsrettigheder til de landbrugere i de pågældende områder, der anmelder færre hektarer end det antal, der svarer til de betalingsrettigheder, de ville få tildelt eller ville være blevet tildelt efter artikel 43 i samme forordning og artikel 59 i forordning (EF) nr. 73/2009.
Landbrugeren overdrager i dette tilfælde alle betalingsrettigheder, han har til rådighed eller skulle have være tildelt, til den nationale reserve, dog ikke betalingsrettigheder, for hvilke der gælder særlige betingelser som anført i artikel 49 i forordning (EF) nr. 1782/2003.«
b)
Stk. 3 udgår.
c)
Stk. 4 affattes således:
»4. Enhedsværdien af de betalingsrettigheder, der er tildelt fra den nationale reserve, beregnes ved at dividere landbrugerens referencebeløb med det antal hektarer, som han anmelder.«
6)
Artikel 8 ændres således:
a)
Stk. 1, første afsnit, affattes således:
»1. Uudnyttede betalingsrettigheder anses for at være tilbageført til den nationale reserve dagen efter den sidste dag for ændring af ansøgningen efter enkeltbetalingsordningen i det kalenderår, hvor den periode, der er omhandlet i artikel 28, stk. 3, og artikel 42 i forordning (EF) nr. 73/2009, udløber.«
b)
Stk. 2 udgår.
7)
Artikel 9, stk. 1, litra c), udgår.
8)
Artikel 12, stk. 4, første afsnit, affattes således:
»4. Den endelige fastsættelse af de betalingsrettigheder, der skal tildeles i enkeltbetalingsordningens første anvendelsesår, sker på grundlag af en ansøgning om rettigheder, der indsendes inden fristens udløb, jf. artikel 21a, stk. 3, i forordning (EF) nr. 796/2004.«
9)
Artikel 18 ændres således:
a)
Stk. 3 udgår.
b)
Stk. 4 affattes således:
»4. Udløber forpagtningen, jf. artikel 20 og 22, eller programmerne, jf. artikel 23, efter sidste frist for indsendelsen af ansøgning om deltagelse i enkeltbetalingsordningen i dens første anvendelsesår, kan den berørte landbruger ansøge om fastsættelse af sine betalingsrettigheder efter udløbet af forpagtningen eller programmet inden for en frist, som medlemsstaterne fastsætter, men senest den sidste dag for ændring af støtteansøgningen i det følgende år.«
10)
Artikel 23a, stk. 2, udgår.
11)
Artikel 24, stk. 3, affattes således:
»3. Landbrugere kan frivilligt overføre betalingsrettigheder til den nationale reserve.«
12)
Artikel 26 ændres således:
a)
Stk. 1 affattes således:
»1. Gør en medlemsstat brug af muligheden i artikel 43, stk. 1, tredje afsnit, i forordning (EF) nr. 73/2009, fastsætter den regionen på et passende territorialt niveau i overensstemmelse med objektive kriterier og således, at landbrugerne sikres lige behandling, og markeds- og konkurrenceforvridninger undgås, jf. dog artikel 50, stk. 1, og artikel 62, stk. 1, i forordning (EF) nr. 73/2009.«
b)
Stk. 4 udgår.
13)
Artikel 32 affattes således:
»Artikel 32
Betingelser for frivillig udtagning efter artikel 107 i forordning (EF) nr. 1782/2003
1. De udtagne arealer skal forblive ude af produktion i en periode, der senest begynder den 15. januar og tidligst slutter den 31. august. Medlemsstaterne fastsætter dog betingelserne for, at producenterne kan bemyndiges til fra den 15. juli at foretage såning med henblik på høst det følgende år, samt betingelserne for, at der kan tillades græsning fra den 15. juli, eller ved usædvanlige vejrforhold fra den 15. juni, i de medlemsstater, hvor græsningsskifte er en tradition.
2. Medlemsstaterne træffer foranstaltninger, der er i overensstemmelse med de udtagne arealers særlige beskaffenhed, til landbrugs- og miljømæssig pleje af dem og beskyttelse af miljøet.
Sådanne foranstaltninger kan også gælde plantedækket. I så fald skal disse foranstaltninger forhindre, at plantedækket kan anvendes til produktion af frø eller anvendes til landbrugsformål før den 31. august, eller før den førstkommende 15. januar giver anledning til en vegetabilsk produktion, der er bestemt til afsætning.
3. I tilfælde som omhandlet i artikel 31, litra c), i forordning (EF) nr. 73/2009 kan medlemsstaterne give alle berørte landbrugere tilladelse til at benytte udtaget jord til foderformål i det år, enkeltansøgningen gælder for. Medlemsstaterne træffer alle nødvendige foranstaltninger for at sikre, at udtagne arealer med en sådan tilladelse ikke anvendes til indtægtsgivende formål, og især at foder produceret på disse udtagne arealer ikke sælges. Medlemsstaterne meddeler Kommissionen deres afgørelser om tilladelse og begrundelsen herfor.«
14)
Artikel 33, 34, 39, 41 og 43 udgår.
15)
Artikel 48, stk. 6, affattes således:
»6. Medlemsstater, der anvender artikel 72, stk. 4, i forordning (EF) nr. 73/2009, giver senest den 7. juni 2009 nærmere meddelelse om de betalinger, de vil yde, inklusive en beskrivelse af berettigelsesbetingelserne og de sektorer, som foranstaltningerne skal gælde for, og de tilvejebragte finansielle ressourcer.«
16)
Kapitel 6a affattes således:
»KAPITEL 6a
NYE MEDLEMSSTATER
Gennemførelse af enkeltbetalingsordningen i de nye medlemsstater, der har anvendt den generelle arealbetalingsordning
Artikel 48a
Almindelige bestemmelser
1. Medmindre andet er fastsat i dette kapital, gælder denne forordning i de nye medlemsstater, som har anvendt den generelle arealbetalingsordning.
2. Henvisninger i denne forordning til artikel 42 i forordning (EF) nr. 1782/2003 eller til artikel 41 i forordning (EF) nr. 73/2009 forstås som henvisninger til artikel 57 i forordning (EF) nr. 73/2009.
3. Med henblik på anvendelsen af artikel 57, stk. 3, i forordning (EF) nr. 73/2009 kan de nye medlemsstater fastsætte en repræsentativ periode, der ligger forud for enkeltbetalingsordningens første anvendelsesår.
4. Henvisninger i denne forordning til »referenceperioden« forstås som henvisninger til enkeltbetalingsordningens første anvendelsesår eller til den referenceperiode, der er fastsat efter artikel 59, stk. 3, i forordning (EF) nr. 73/2009.
Artikel 48b
Indledende tildeling af betalingsrettigheder
1. Med henblik på anvendelsen af artikel 59, stk. 2, i forordning (EF) nr. 73/2009 fastsætter nye medlemsstater det i nævnte stykke omhandlede antal støtteberettigede hektarer ved at benytte det antal hektarer, der er anmeldt til fastsættelse af betalingsrettigheder i enkeltbetalingsordningens første anvendelsesår, jf. dog artikel 59, stk. 3, i forordning (EF) nr. 73/2009.
2. Uanset stk. 1 kan nye medlemsstater fastsætte det antal støtteberettigede hektarer, der er omhandlet i artikel 59, stk. 2, i forordning (EF) nr. 73/2009, ved at benytte det antal hektarer, der blev anmeldt for året før enkeltbetalingsordningens første anvendelsesår.
Hvis det antal støtteberettigede hektarer, som landbrugerne har anmeldt i enkeltbetalingsordningens første anvendelsesår, er lavere end det antal støtteberettigede hektarer, der er fastsat i overensstemmelse med stk. 1, kan en ny medlemsstat helt eller delvis omfordele beløbene svarende til de hektarer, der ikke er blevet anmeldt, som tillæg til hver betalingsrettighed, der er tildelt i enkeltbetalingsordningens første anvendelsesår. Tillægget skal beregnes ved at dividere det pågældende beløb med antallet af tildelte betalingsrettigheder.
3. Værdien og antallet af betalingsrettigheder tildelt på grundlag af landbrugernes anmeldelser med henblik på fastsættelse af betalingsrettigheder i enkeltbetalingsordningens første anvendelsesår er foreløbige. Den endelige værdi og det endelige antal fastsættes senest 1. april i enkeltbetalingsordningens første anvendelsesår, efter at der har været foretaget kontrol ifølge forordning (EF) nr. 796/2004.
4. Hvis en medlemsstat gør brug af muligheden i artikel 59, stk. 3, i forordning (EF) nr. 73/2009, kan den med virkning fra kalenderåret før enkeltbetalingsordningens første anvendelsesår udpege de støtteberettigede landbrugere og foreløbig fastsætte det antal hektarer, der er omhandlet i nævnte stykke, samt foretage en første kontrol af de i stk. 6 omhandlede betingelser.
Uanset artikel 61 i forordning (EF) nr. 73/2009 beregnes rettighedernes værdi ved at dividere det beløb, der er omhandlet i artikel 59, stk. 1, i forordning (EF) nr. 73/2009, med det samlede antal rettigheder, der er tildelt efter dette stykke.
5. Landbrugeren underrettes om de foreløbige rettigheder senest en måned før den ansøgningsfrist, som fastsættes efter artikel 56, stk. 1, i forordning (EF) nr. 73/2009.
6. Ansøgeren skal over for den pågældende medlemsstat godtgøre, at han på ansøgningsdagen for betalingsrettighederne er landbruger i betydningen i artikel 2, litra a), i forordning (EF) nr. 73/2009.
7. En medlemsstat kan beslutte at fastsætte en mindstestørrelse for bedrifternes landbrugsareal, for hvilke der kan ansøges om fastsættelse af betalingsrettigheder. Mindstestørrelsen må dog ikke være større end de lofter, der er fastsat efter artikel 28, stk. 1, litra b), i forordning (EF) nr. 73/2009.
Der fastsættes ikke nogen mindstestørrelse for de betalingsrettigheder, der er omfattet af de særlige betingelser i artikel 60 i forordning (EF) nr. 73/2009, jf. artikel 28, stk. 1, i nævnte forordning.
8. En medlemsstat kan beslutte, at ansøgningen om endelig fastsættelse af betalingsrettigheder, jf. stk. 5, kan indsendes samtidig med ansøgningen om betaling efter enkeltbetalingsordningen.
Artikel 48ba
Tildeling af særlige rettigheder
Med henblik på beregning af landbrugsaktiviteten udtrykt i enheder voksent kvæg (EVK), jf. artikel 44, stk. 2, i forordning (EF) nr. 73/2009, omregnes uanset artikel 30, stk. 1 og 2, i nærværende forordning det antal dyr, som landbrugeren holder på gården i den af medlemsstaten fastsatte periode, til EVK på grundlag af følgende omregningstabel:
Handyr og kvier på over 24 måneder, ammekøer, malkekøer
1,0 EVK
Handyr og kvier fra 6 måneder til 24 måneder
0,6 EVK
Handyr og kvier på under 6 måneder
0,2 EVK
Får
0,15 EVK
Geder
0,15 EVK
Med henblik på kontrol af minimumslandbrugsaktiviteten i nye medlemsstater anvendes artikel 30, stk. 3, 4 og 5.
Artikel 48bb
Meddelelse af beslutninger
Beslutter en ny medlemsstater at ophøre med at anvende den generelle arealbetalingsordning i henhold til artikel 122, stk. 3, i forordning (EF) nr. 73/2009, sender den senest den 1. august i det år, der går forud for enkeltbetalingsordningens første anvendelsesår, Kommissionen nærmere oplysninger om gennemførelsen af enkeltbetalingsordningen, herunder mulighederne efter artikel 55, stk. 3, artikel 57, 59 og 61 i nævnte forordning, og om de objektive kriterier, som beslutningerne blevet truffet på grundlag af.«
17)
Som kapitel 6d indsættes:
»KAPITEL 6d
VIN
Afdeling 1
Overførsel fra vinstøtteprogrammer til enkeltbetalingsordningen
Artikel 48i
Almindelige bestemmelser
1. Med henblik på fastsættelse af beløbet og betalingsrettigheder som led i overførslen fra vinstøtteprogrammer til enkeltbetalingsordningen anvendes del C i bilag IX til forordning (EF) nr. 73/2009, jf. dog de særlige bestemmelser i artikel 48j i nærværende forordning samt artikel 48k i nærværende forordning, hvis medlemsstaten har gjort brug af muligheden i artikel 59 eller 71f i forordning (EF) nr. 1782/2003.
2. Medlemsstaterne kan udpege de støtteberettigede landbrugere fra og med den 1. januar 2009 for tildeling af betalingsrettigheder, der er afledt af overførslen fra vinstøtteprogrammer til enkeltbetalingsordningen.
3. Med henblik på anvendelse af artikel 7, stk. 1, og artikel 12 i forbindelse med vinsektoren er enkeltbetalingsordningens første anvendelsesår det år, hvor medlemsstaten fastsætter beløbene og støtteberettigede hektarer, jf. del C i bilag IX til forordning (EF) nr. 73/2009.
Artikel 48j
Særlige bestemmelser
1. Hvis landbrugeren ikke ejer betalingsrettigheder eller kun rettigheder på særlige betingelser den dag, der er sidste frist for ansøgning om fastsættelse af betalingsrettigheder fastsat i overensstemmelse med denne forordning, vil han modtage betalingsrettigheder for vin, der beregnes i overensstemmelse med del C i bilag IX til forordning (EF) nr. 73/2009.
Første afsnit gælder også for landbrugere, der har forpagtet betalingsrettigheder i perioden fra enkeltbetalingens første anvendelsesår til året for overførslen fra støtteprogrammer.
2. Hvis landbrugeren har fået tildelt eller har købt eller modtaget betalingsrettigheder senest den dag, der er sidste frist for ansøgning om fastsættelse af betalingsrettigheder fastsat i overensstemmelse med denne forordning, omberegnes værdien og antallet af de betalingsrettigheder, vedkommende ejer, således:
a)
Antallet af betalingsrettigheder skal være lig med det antal betalingsrettigheder, han ejer, forhøjet med antallet af hektar fastslået efter del C i bilag IX til forordning (EF) nr. 73/2009.
b)
Værdien beregnes ved at dividere den samlede værdi af de betalingsrettigheder, han ejer, og det referencebeløb, der er beregnet efter del C i bilag IX til forordning (EF) nr. 73/2009, med det antal, der beregnes efter dette stykkes litra a).
Betalingsrettigheder på særlige betingelser kan ikke indgå i den beregning, der er omhandlet i dette stykke.
3. Betalingsrettigheder, der er bortforpagtet inden den frist for indgivelse af ansøgninger under enkeltbetalingsordningen, som fastsættes i henhold til denne forordning, tages i betragtning ved den beregning, som er nævnt i stk. 2.
Artikel 48k
Regional gennemførelse
1. Har en medlemsstat gjort brug af muligheden i artikel 59 eller artikel 71f i forordning (EF) nr. 1782/2003, modtager landbrugerne et antal betalingsrettigheder svarende til antallet af nye støtteberettigede hektarer med vinarealer.
Betalingsrettighedens værdi beregnes på grundlag af objektive og ikkediskriminerende kriterier.
Første år for anvendelse for vinsektoren efter artikel 59, stk. 4, eller artikel 71f i forordning (EF) nr. 1782/2003 er 2009.
2. Uanset stk. 1 kan medlemsstaterne fastsætte antallet af rettigheder pr. landbruger på grundlag af objektive kriterier i overensstemmelse med del C i bilag IX til forordning (EF) nr. 73/2009.
Afdeling 2
Rydning
Artikel 48l
Regionalt gennemsnit
Med henblik på bestemmelse af betalingsrettighedernes værdi efter del B i bilag IX (rydning) til forordning (EF) nr. 73/2009 fastsætter medlemsstaterne det regionale gennemsnit på det passende territoriale niveau. Det fastsættes på en dato, der fastsættes af medlemsstaten. Det kan ændres årligt. Det baseres på værdien af de betalingsrettigheder, som landbrugerne i den pågældende region tildeles. Det differentieres ikke efter produktionssektor.«
18)
Bilag I erstattes af teksten i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. maj 2009.

Labels: 17
19
5
6